CELEX: 62016TA0788
Language: fi
Date: 2018-09-12 00:00:00
Title: Asia T-788/16: Unionin yleisen tuomioistuimen tuomio 12.9.2018 – De Geoffroy ym. v. parlamentti (Henkilöstö — Virkamiehet — Lomat — Lomien hallinnointia koskevien parlamentin uusien suuntaviivojen hyväksyminen — Uusien suuntaviivojen nojalla tehdyt yksittäiset päätökset tulkkauspalveluissa — Perusteluvelvollisuus — Ilmeinen arviointivirhe — Yksikön etu — Lainvastaisuusväite)

22.10.2018   
            
            
               FI
            
            
               Euroopan unionin virallinen lehti
            
            
               C 381/21
            
         
      Unionin yleisen tuomioistuimen tuomio 12.9.2018 – De Geoffroy ym. v. parlamentti
      (Asia T-788/16) (1)
      
      ((Henkilöstö - Virkamiehet - Lomat - Lomien hallinnointia koskevien parlamentin uusien suuntaviivojen hyväksyminen - Uusien suuntaviivojen nojalla tehdyt yksittäiset päätökset tulkkauspalveluissa - Perusteluvelvollisuus - Ilmeinen arviointivirhe - Yksikön etu - Lainvastaisuusväite))
      (2018/C 381/23)
      Oikeudenkäyntikieli: ranska
      
         Asianosaiset
      
      
         Kantajat: Dominique De Geoffroy (Bryssel, Belgia) ja 14 muuta kantajaa, joiden nimet luetellaan tuomion liitteessä (edustajat: aluksi asianajajat N. de Montigny ja J.-N. Louis, sitten N. de Montigny)
      
         Vastaaja: Euroopan parlamentti (asiamiehet: E. Taneva ja L. Deneys)
      
         Oikeudenkäynnin kohde
      
      SEUT 270 artiklaan perustuva kanne, jossa vaaditaan kumoamaan ensinnäkin 21.3.2016 annetut parlamentin suuntaviivat, joilla tulkkauspalvelujen osalta pannaan täytäntöön lomien hallinnointia koskevien sisäisten sääntöjen 4 artiklan 5 kohta, toiseksi 12.4.2016 annettu parlamentin päätös, jolla Françoise Joostensin lomahakemus hyväksyttiin kuitenkin siten, että haetut lomapäivät sisällytettiin kolmen ja puolen päivän kiintiöön, kolmanneksi 2.6.2016 annettu parlamentin päätös, jolla Joostensin lomahakemus hylättiin ja neljänneksi 13.6.2016 annettu parlamentin päätös, jolla Stéphane Grosjeanin lomahakemus hylättiin.
      
         Tuomiolauselma
      
      
                  1)
               
               
                  Euroopan parlamentin 13.6.2016 tekemä päätös, jolla hylättiin Stéphane Grosjeanin lomahakemus, kumotaan.
               
            
                  2)
               
               
                  Kanne hylätään muilta osin.
               
            
                  3)
               
               
                  Asianosaiset vastaavat omista oikeudenkäyntikuluistaan.
               
            
         (1)  EUVL C 14, 16.1.2017.